***OБРАЗЕЦ № 1***

*...................................................................................................................................................*

*( наименование на участника )*

***ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА***

Долуподписаният/ата .....................................................................................................................

(трите имена)

в качеството си на ........................... в/на .................................................., ЕИК (БУЛСТАТ)........................, със седалище и адрес на управление ..........................................................................................................................................................,

участник в открита процедура за възлагане на обществена поръчка с предмет:

***„Поддържане на техническите съоръжения към находище на минерална вода „София-Център”.***

С настоящото представяме нашето предложение за изпълнение на обществената поръчка по обявената от Вас процедура с горепосочения предмет, съобразено с Техническите изисквания.

След като запознахме с документацията за участие с настоящата техническа оферта правим следното обвързващо предложение:

При изпълнение на поръчката по **„Поддържане на техническите съоръжения към находище на минерална вода „София-Център”** ще извършим следното:

……………………………………………………………………………………………………...

2. Декларирам, че съм запознат със съдържанието на проекта на договора и приемам клаузите в него.

3. Декларирам, чесрокът на валидност на офертата е 6 /шест/ месеца, считано от датата определана за краен срок за получаване на оферти.

4. Декларирам, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, като ми е известна отговорността по чл. 313 от Наказателния кодекс.

|  |  |
| --- | --- |
| Дата | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат) | ........................................................................................................................................... |

***Забележка****: Участниците могат да получат необходимата информация, свързана със закрила на заетостта, включително минимална цена на труда и условията на труд от следните институции:*

* ***Относно задълженията, свързани с данъци и осигуровки:***

*Национална агенция по приходите:*

*Информационен телефон на НАП - 0700 18 700; интернет адрес:* [*www.nap.bg*](http://www.nap.bg)

* ***Относно задълженията, опазване на околната среда:***

*Министерство на околната среда и водите*

*Информационен център на МОСВ:*

*работи за посетители всеки работен ден от 14 до 17 ч.*

*1000 София, ул. "У. Гладстон" № 67*

*Телефон: 02/ 940 6331*

*Интернет адрес:* [*http://www3.moew.government.bg/*](http://www3.moew.government.bg/)

* ***Относно задълженията, закрила на заетостта и условията на труд:***

*Министерство на труда и социалната политика:*

*Интернет адрес: http://www.mlsp.government.bg*

*София 1051, ул. Триадица №2*

*Телефон: 02/ 8119 443*

***OБРАЗЕЦ № 2***

...................................................................................................................................................

*( наименование на участника )*

**Ц Е Н О В А О Ф Е Р Т А**

**(ПРЕДЛАГАНА ЦЕНА)**

за участие в открита процедура за възлагане на обществена поръчка с предмет:

***„Поддържане на техническите съоръжения към находище на минерална вода „София-Център”.***

1. Обща стойност на поръчката за 36 месеца:

без ДДС .............................................лв.

(словом ) лв. .................................................

Обща стойност на поръчката за 36 месеца:

с ДДС .............................................лв.

(словом ) лв. ...............................................

2. Месечна стойност на услугата

без ДДС .............................................лв.

(словом ) лв. ................................................

с ДДС .............................................лв.

(словом ) лв. ...............................................

3. Цената за изпълнение на договора е окончателна и не подлежи на увеличение като посочената цена включва всички разходи по изпълнение на пълния обем на поръчката.

4. Плащането на Цената за изпълнение на договора се извършва при условията на договора за възлагане на обществена поръчка.

5. При условие, че бъдем избрани за Изпълнител на обществената поръчка, ние сме съгласни да представим гаранция за изпълнение на задълженията по договора в размер на **5%** от стойността на договора без ДДС.

|  |  |
| --- | --- |
| Дата | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат) | ........................................................................................................................................... |

***ОБРАЗЕЦ № 3***

**ДЕКЛАРАЦИЯ ВЪВ ВРЪЗКА С**

**ОБРАБОТВАНЕ НА ЛИЧНИ ДАННИ**

Към оферта за участие в обществена поръчка с предмет: ………………………………………………..

(съгласно чл. 6, пар. 1, б. „а“ във връзка с чл. 7 и чл. 13 от Общия регламент относно защитата на данните (Регламент (ЕС) 2016/679)

Долуподписаният/ната декларирам, че имам съгласието на всички лица, посочени в офертата, да предоставя личните им данни за разглеждане от страна на администратора на лични данни Столична община, БУЛСТАТ 000696327, адрес: гр. София, ул. „Московска“ № 33, във връзка със следните **цели на обработване**: разглеждане, подбор, оценка и класиране на подадени документи към предложението, съгласно разпоредбите на Закона за обществените поръчки и правилника за неговото прилагане.

**Срокът за съхранение** на предоставените лични данни е пет години, считано от датата на приключване на договор за обществена поръчка с избрания изпълнител.

Информиран/а съм, че настоящата декларация във връзка с обработване на личните данни се изисква предвид разпоредбата чл. 6, пар. 1, б. „а“ във връзка с чл. 7 и чл. 13 от Общия регламент относно защитата на данните (Регламент (ЕС) 2016/679)

Информиран/а съм, че Столична община, в качеството си на администратор налични данни, не извършва автоматизирано вземане на решения, включително профилиране, по отношение на лични данни.

*Координати за връзка с длъжностното лице по защита на данните: Васил Симеонов – длъжностно лице по защита на данните в Столична община, ул. „Московска“ № 33, ел. адрес: dpo@sofia.bg.*

Дата:………………………….. Подпис:………………………

(име, длъжност)

***ОБРАЗЕЦ №4.1***

**ПРОЕКТ НА ДОГОВОР**

Днес, ..............................................г., в гр. София, между

**СТОЛИЧНА ОБЩИНА**, с **ЕИК 000696327**, ул. „Московска” № 33, представлявана от Главния архитект на Столична община арх. Здравко Здравков (възложител, съгласно заповед № СОА17-РД09-78/17.01.2017г. на кмета на Столична община), наричана за краткост **ВЪЗЛОЖИТЕЛ**, от една страна,

и

................................................., с ЕИК ................................................, представлявано от ............................................................................................, със седалище и адрес на управление гр. .............................................., ул. ....................................., наричан за краткост **ИЗПЪЛНИТЕЛ**, от друга страна,

на основание чл. 112, ал.1 и при условията на чл. 18. ал.1 т. 1 от Закона за обществените поръчки и решение за класиране № СОА18-………../ ……………2018 г., на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет:

***„Поддържане на техническите съоръжения към находище на минерална вода „София-Център”***

се сключи този договор за следното:

**I. ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема да предостави срещу възнаграждение и при условията на този договор, следната услуга:

**„Поддържане на техническите съоръжения към находище на минерална вода „София-Център”**

Код по КОП 50000000-5

**Чл.2. (1) ИЗПЪЛНИТЕЛЯТ** се задължава да предостави услугата в съответствиес Техническото предложение на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ съставляващи съответно Приложение № 1 и 2 към този Договор (Приложенията) и представляващи** неразделна част от него.

**(2)** В срок до 10 (*десет*) дни от датата на регистрационният индекс на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ.** **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство.(*ако е приложимо*).

**(3)** В срок от 10 (*десет*) дни след получаване на уведомлението по чл. 3, ал. 4 от договора **ИЗПЪЛНИТЕЛЯТ** представя на **ВЪЗЛОЖИТЕЛЯ заверените здравни книжки на персонала съгласно** изискванията на Наредба № 15 за здравните изисквания към лицата, работещи в детските заведения, специализираните институции за деца и възрастни, водоснабдителните обекти, предприятията, които произвеждат или търгуват с храни, бръснарските, фризьорските и козметичните салони.

**ІІ. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3. (1)** Договорът влиза в сила от датата на регистране в деловодната система на Столична община.

**(2)** Срокът за изпълнение на Услугите е 36 месеца, считано от ………………….

**(3)** Договорът е без осигурено финансиране.

**(4)** Изпълнението на дейностите по договора започва след осигуряване на финансиране, за което **ВЪЗЛОЖИТЕЛЯ**Т уведомява писмено **ИЗПЪЛНИТЕЛЯ**.

**(5).** Мястото на изпълнение на договора е на територията на Столична община.

**ІІІ. ЦЕНА, РЕД И СРОКОВЕ НА ПЛАЩАНЕ**

**Чл.4. (1)** За предоставянето на услугите **ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** обща цена в размер на ………….лева без ДДС и ……………лева с ДДС съгласно Ценовото предложение на **ИЗПЪЛНИТЕЛЯ,** съставляващо Приложение № 2.

**(2)** Цената по договора включва всички разходи по изпълнението и не може да бъде променяна, освен в случаите, изрично предвидени в ЗОП.

**Чл.5.(1) ВЪЗЛОЖИТЕЛЯТ** плаща на **ИЗПЪЛНИТЕЛЯ** Цената по този Договор чрез ежемесечни плащания в размер на ......................./..................словом / лева без ДДС или ................................. /словом /лв. с ДДС въз основа на представени от **ИЗПЪЛНИТЕЛЯ** месечни отчети.

**(2)** За извършване на плащанията по ал. 1 **ИЗПЪЛНИТЕЛЯТ** представя двустранно подписан приемо-предавателен протокол без забележки от упълномощените представители на страните ифактура за дължимата сума като за **ВЪЗЛОЖИТЕЛЯ** възниква задължение за извърши плащането на сумата по фактурата в срок до 30 (тридесет) календарни дни от нейното представяне.

**Чл.6. (1)** Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛ**Я:

Банка: …………………………….

BIC: …………………………….

IBAN: ……………………………..

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 5 (*пет*) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

**(3)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите за съответната дейност, заедно с искане за плащане на тази част пряко на подизпълнителя.

**(4)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(5)** **ВЪЗЛОЖИТЕЛЯТ** приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора и заплаща възнаграждение за тази част на подизпълнителя в срок до 30 (*тридесет*) дни от подписването на приемо-предавателен протокол без забележки в два оригинални екземпляри от упълномощените представители на страните ифактура за дължимата сума. **ВЪЗЛОЖИТЕЛЯ**Т има право да откаже да извърши плащането когато искането за плащане е оспорено от **ИЗПЪЛНИТЕЛЯ** до момента на отстраняване на причината за отказа.

**IV. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.7.** При подписването на този Договор **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5 % ( пет на сто) от стойността на Договора без ДДС, а именно ……… (…………………………) лева.

**Чл. 8. (1)** В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 10 (*десет*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват по избор на **ИЗПЪЛНИТЕЛЯ:**

1. внасяне на допълнителна парична сума по банковата сметка на **ВЪЗЛОЖИТЕЛЯ** при спазване на изискванията на чл. 9 от Договора и/или

2. предоставяне на документ за изменение на първоначалната банкова гаранция или нова банкова гаранция при спазване на изискванията на чл. 10 от Договора и/или

3. предоставяне на документ за изменение на първоначалната застраховка или нова застраховка при спазване на изискванията на чл. 11 от Договора.

**Чл. 9.** Когато като Гаранция за изпълнение се представя парична сума сумата се внася по следната банкова сметка на ВЪЗЛОЖИТЕЛЯ:

Банка: Общинска банка АД

BIC: SOMB BGSF

IBAN: BG76 SOMB 9130 3126 2957 00

**Чл. 10. (1)** Когато като гаранция за изпълнение се представя банкова гаранция **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на И**ЗПЪЛНИТЕЛЯ** за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова;

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ** при наличието на основание за това, са за сметка на **ИЗПЪЛНИТЕЛЯ**.

**Чл. 11. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ,** в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 *(тридесет)* календарни дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 12. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (*тридесет*) календарни дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 6 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

**Чл. 13. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 14. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора за период по-дълъг от 10 (*десет*) дни след писменото уведомление от ВЪЗЛОЖИТЕЛЯ по чл.3, ал.4 и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ** и **ВЪЗЛОЖИТЕЛЯ** развали Договора на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 15.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 16.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 (*десет*) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 7 от Договора.

**V. Права и задължения на страните.**

**Чл.17. ИЗПЪЛНИТЕЛЯТ има право:**

1. да получи договореното възнаграждение при условията и в сроковете съгласно договора.

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл.18. (1) ИЗПЪЛНИТЕЛЯТ** се задължава:

1.Да осигури нормална, непрекъсната и безаварийна експлоатация в рамките на 24 часа (денонощие) през целия срок на договора и техническа поддръжка, вкл. доставка на резервни части, материали и консумативи за текущо поддържане, на следните съоръжения:

* Каптаж на естествен извор (КЕИ) „София-Център” към находище на минерална вода (НМВ) „София-Център”;
* Довеждащ водопровод от КЕИ до помпена станция „Център”;
* Помпена станция (ПС) към НМВ „София-Център”;
* Водопроводи за минерална вода от ПС до водоналивен пункт„София-Център” и до разпределителна шахта в двора на НАГ (Централна минерална баня);
* Водоналивен пункт „София-Център”;
* Постоянно следене нивото на водата в черпателния резервоар;
* Шахта към сондаж № С-3хг;

Да изпълнява следните допълнителни дейности, свързани с поддържането на техническите съоръжения:

* Непрекъснато наблюдение на помпите, свързани с черпателния резервоар;
* Постоянно следене нивото на водата в черпателния резервоар;
* При нужда - водочерпене на дренажните води при каптажа, помещенията около черпателния резервоар, довеждащия тунел;
* Извършване на профилактика на помпите съгласно инструкцията към всяка от тях.

3. Да спазва всички нормативни изисквания, свързани с дейността по т. 1.

4. Да не допуска наводняване на района вследствие спиране на работата на помпите или други причини.

5. При извършване на техническата поддръжка и ремонтните работи да използва резервни части, материали и консумативи, които са нови, неупотребявани, нерециклирани, да бъдат съпровождани с документи, удостоверяващи тяхното качество и произход, да са с гаранция, не по-малка от дадената от завода производител.

6. Да осигури достатъчен на брой технически подготвен персонал за изпълнение на договора.

7. Да осигури редовно провеждане на изискващите се медицински прегледи на работниците.

8. Да пази поверителна Конфиденциалната информация в съответствие с уговореното в чл.34 от Договора.

**(2)** **ИЗПЪЛНИТЕЛЯТ** носи пълна отговорност за безопасността на всички видове работи и дейности на обекта.

**(3)** **ИЗПЪЛНИТЕЛЯТ** няма право да се позове на незнание и/или непознаване на обекта, предмет на договора.

**(4)** **ИЗПЪЛНИТЕЛЯТ** по време на изпълнение на поръчката да не допуска повреди или разрушения на прилежащата инженерната инфраструктура в и извън границите на обекта, при осъществяване на действия по изпълнение на договора.

**(5).** В случай, че по своя вина **ИЗПЪЛНИТЕЛЯТ** причини щети по предходната алинея, то възстановяването им е за негова сметка.

**(6)** **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*)]**.**

**(7) ИЗПЪЛНИТЕЛЯТ** се задължава да не променя персонала, посочен в офертата му, по време на изпълнението на договора. Замяна на член от персонала се допуска по изключение, когато възникне обоснована необходимост и със съгласие на **ВЪЗЛОЖИТЕЛЯ**, за което **ИЗПЪЛНИТЕЛЯТ** представя всички необходими документи за новия член на екипа.

**Чл.19. (1) ВЪЗЛОЖИТЕЛЯТ** има право:

1. Да получи качествено изпълнение на дейностите, предмет на договора.

2. Да проверява изпълнението на този договор по всяко време, незатрудняващ работата на **ИЗПЪЛНИТЕЛЯ.**

**(2) ВЪЗЛОЖИТЕЛЯТ** се задължава:

1. Да осигури достъп на **ИЗПЪЛНИТЕЛЯ** до обекта за извършване на дейностите – предмет на договора.

2. Да заплати договореното възнаграждение на **ИЗПЪЛНИТЕЛЯ** при условията и в сроковете съгласно договора.

3. Да пази поверителна Конфиденциалната информация, в съответствие с уговореното в чл.34 от Договора;

4. Да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

5. Да освободи представената от **ИЗПЪЛНИТЕЛЯ** Гаранция за изпълнение, съгласно клаузите на чл.12 от Договора.

**(3)** Всички основни ремонти, доставка на необходими за безаварийна и надеждна експлоатация машини и съоръжения на база одобрен констативен протокол меж**ду ВЪЗЛОЖИТЕЛ** и **ИЗПЪЛНИТЕЛ,** са предмет на друг договор.

**(4) ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука на което и да било физическо лице вследствие изпълнение предмета на договора.
2. Загуба или нанесена вреда на каквото и да било имущество вследствие изпълнение предмета на договора през времетраенето му.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.20.** Предаването на изпълнението на Услугите за всеки предходен месец се документира с протокол за приемане и предаване, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните.

**VIІ. САНКЦИИ ПРИ НЕИЗПЪЛНЕНИЕ**

**Чл.21.** **ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.22.** При неизпълнение или лошо изпълнение на дейностите по чл.1, установено с констативен протокол, изразяващо се в отклонения от изискванията на **ВЪЗЛОЖИТЕЛЯ**, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10% от месечната цена без ДДС, която неустойка се удържа при разплащането за съответния месец по чл.5, ал.1 от договора.

**Чл.23.** При 2 (две) неизпълнения на дейностите по чл.1, установени с констативен протокол, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20% от месечната цена без ДДС, която неустойка се удържа при разплащането за съответния месец по чл.5, ал.1 от договора.

**Чл.24.** При 3 (три) неизпълнения на дейностите по чл.1, установени с констативен протокол, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 30 % от месечната цена без ДДС, която неустойка се удържа при разплащането за съответния месец по 5, ал.1 от договора, като **ВЪЗЛОЖИТЕЛЯТ** има право едностранно да прекрати договора.

**Чл.25.** При констатирано неточно изпълнение на отделна дейност изразяващо се в отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, **ВЪЗЛОЖИТЕЛЯТ** има право едностранно да прекрати договора.

**Чл. 26. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 27.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIII. ПРЕКРАТЯВАНЕ НА ДОГОВОРА**

**Чл. 28.** (1) Този Договор се прекратява:

1. с изпълнението на всички задължения на Страните по него;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността и да представи доказателства;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане от **ВЪЗЛОЖИТЕЛЯ;**

3. при условията на чл. 24 и чл. 25 от настоящия договор;

4. при условията на чл. 114 от ЗОП.

**Чл. 29.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 5 (пет) дни, считано от датата на писменното уведомление от **ВЪЗЛОЖИТЕЛЯ** по чл.3, ал.4.

2. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката / Техническата спецификация и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 30. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 31.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички документи, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**IХ. ОБЩИ РАЗПОРЕДБИ**

Дефинирани понятия и тълкуване

**Чл. 32** Освен, ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

Спазване на приложими норми

**Чл. 33.** При изпълнението на Договора, **ИЗПЪЛНИТЕЛЯТ** и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 34. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо, която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ** всички негови поделения, контролирани от него фирми и организации, всички негови/нейни служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 35. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

**Чл. 36.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 37.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 38. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 10 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

**Чл. 39.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 40. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са както следва:

1. За **ВЪЗЛОЖИТЕЛЯ**:

Адрес за кореспонденция: 1000 София, ул.“Сердика“ № 5.

Тел.: 02 9238 208

Факс: 2 980 67 41

e-mail: office@sofia-agk.com

Лице за контакт: инж. Ваня Николова

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (*три*) дни от вписването ѝ в съответния регистър.

Приложимо право

**Чл. 41.** Този Договор, в т.ч. Приложенията към него, както и всички произтичащи или свързани с него споразумения и всички свързани с тях права и задължения ще бъдат подчинени на и ще се тълкуват съгласно българското право.

Разрешаване на спорове

**Чл. 42.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Този Договор се състави и подписа в 2 (два) еднообразни екземпляра – един за **ИЗПЪЛНИТЕЛЯ** и един за **ВЪЗЛОЖИТЕЛЯ**.

Приложения:

Към този Договор се прилагат и са неразделна част от него следните приложения:

Приложение № 1 – Техническо предложение на ИЗПЪЛНИТЕЛЯ;

Приложение № 2 – Ценово предложение на ИЗПЪЛНИТЕЛЯ;

Приложение № 3 – Гаранция за изпълнение;

Приложение № 4 – Списък на персонала за изпълнение на договора.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН АРХИТЕКТ /....................................../**

**НА СТОЛИЧНА ОБЩИНА**

*/съгласно Заповед № СОА17-РД09-78/17.01.2017г.*

*на кмета на Столична община/*

**/ арх. Здравко Здравков** **/**

**СТАРШИ СЧЕТОВОДИТЕЛ:**

**/ Нина Узунска /**

**Съгласували:**

**.........................................**

**арх. Николай Каменов**

**Директор на дирекция „Градско и пространствено планиране и недвижимо културно наследство”**

**...........................................**

**Стела Щерева**

**Директор на дирекция „Правно-нормативно, информационно и финансово обслужване”**

**Изготвили:**

**...................................**

**инж. Ваня Николова**

**Гл. експерт „Минерални води” в дирекция „Териториално планиране“**

**...................................**

**Мария Механджиева**

**Гл. юрисконсулт в дирекция „Градско и пространствено планиране и недвижимо културно наследство”**